Irreplaceable

Irreplaceable (בעברית: אין תחליף) הוא הסינגל השלישי מאלבומה השני, B'Day, של הזמרת האמריקאית ביונסה.
לשיר הייתה הצלחה מסחרית גדולה ברחבי העולם. הסינגל הוא המצליח ביותר מהאלבום "B'Day", ואחד השירים המצליחים ביותר של ביונסה בשל המכירות הגדולות וההגעה לראשי המצעדים ברחבי העולם. הסינגל היה בין הנמכרים ביותר לשנת 2007 עם מכירות של 8 מיליון עותקים ברחבי העולם, מתוכם 6.7 עותקים דיגיטליים. בנוסף הסינגל הגיע למעמד פלטינה כפולה על ידי איגוד תעשיית המוזיקה האמריקאית.

"Irreplaceable" יצא ב-5 באוקטובר 2006 בארצות הברית לאחר צאתם של שני הסינגלים הראשונים, "Déjà Vu" ו-"Ring The Alarm" שזכו להצלחה במצעדים ברחבי העולם. מבקרי המוזיקה ברחבי העולם שיבחו את השיר, במיוחד "פיצ'פורק" וה"רולינג סטון" שהציבו את השיר בראשי במצעדים שלהם של שנות ה-2000. הסינגל זכה בעשרות פרסים ברחבי העולם, ואף היה מועמד לפרס גראמי על שיר השנה בשנת 2007.

"Irreplaceable" הוא הסינגל הרביעי של ביונסה שנכנס למקום הראשון בארצות הברית. הסינגל הגיע למקומות הראשונים בעשרות מצעדים ברחבי העולם ביניהם אוסטרליה, בריטניה, קנדה, דנמרק, צרפת, איטליה, שווייץ ועוד עשרות מדינות אחרות ברחבי העולם.

הסינגל זכה להצלחה ענקית בארצות הברית כאשר נכנס למקום הראשון במצעד ההוט 100 של הבילבורד ושהה שם עשרה שבועות רצופים, מספר השבועות הגדול ביותר באותה שנה. במצעד סוף השנה שכבש את המקום הראשון במצעד ההוט 100 של הבילבורד. במצעד שירי העשור בארצות הברית של שנות ה-2000 השיר הגיע למקום ה-25.

השיר "Irreplaceable" פורסם על ידי חברת התקליטים קולומביה ונכתב על ידי ביונסה וני-יו. זוהי בלדת פופ עם השפעות של R&B. המילים של השיר הן על התמוטטות של מערכת יחסית של אישה עם גבר בוגדני, ולשיר יש מסר על עוצמה נשית.

הקליפ של השיר הופק על ידי אנתוני מנדלר, וזכה להצלחה גדולה בשל העובדה שהיה מועמד למספר רב של פרסים ברחבי העולם וזכה בחלק גדול מהם. הקליפ היה להופעת הבכורה של הלהקה החדשה של ביונסה ונחשב לאחד הקליפים הטובים לשנת 2007. הקליפ היה מיועד לקליפ של השנה בטקס פרסי ה-VMA של שנת 2007.

מיקומי שיא

קישורים חיצוניים

שירי 2006
סינגלים מ-2006
סינגלים מ-2007
שירי ביונסה
שירים באנגלית
שירים שנכתבו על ידי ביונסה
שירים שנכתבו על ידי טור אריק הרמנסן
שירים שנכתבו על ידי מיקל סטורלר אריקסן
שירים שהופקו על ידי ביונסה
שירים שהופקו על ידי סטארגייט
וידאו קליפים שבוימו על ידי אנתוני מנדלר
שירים על בגידה: זוגיות
בלדות פופ
בלדות R&B עכשוויות
סינגלים שהגיעו למקום הראשון בטורקיה
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הסינגלים האוסטרלי
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים האירי
סינגלים בהוצאת קולומביה רקורדס